
Lietuvos Respublikos Seimas,
atsižvelgdamas į tai, kad prieš 30 metų Lietuvos Respublikos Aukščiausiosios Tarybos Prezidiumo nutarimu buvo įkurtas Aukščiausiosios Tarybos Apsaugos skyrius,
atkreipdamas dėmesį į tai, kad tai buvo vienintelė speciali sukarinta struktūra, kuri turėjo užtikrinti Pirmųjų atkurtos Lietuvos Respublikos asmenų ir Aukščiausiosios Tarybos apsaugą,
vertindamas 1990–1991 metų įvykių svarbą valstybei,
pažymėdamas Aukščiausiosios Tarybos Apsaugos skyriaus įkūrimo 30-metį, nutaria:
1 straipsnis.
Įvertinti Aukščiausiosios Tarybos Apsaugos skyriaus darbuotojų, rizikavusių savo gyvybėmis, atliktą pareigą nepriklausomai valstybei.
2 straipsnis.
Siūlyti Lietuvos Respublikos Seimo kanceliarijai organizuoti Garbės ženklo gamybą ir padengti gamybos išlaidas.


Seimo Pirmininkas

Teikia: 	


Laisvės kovų ir valstybės istorinės atminties komisijos vardu –
komisijos pirmininkas Arūnas Gumuliauskas

